
1. DISPOZIŢII GENERALE
1.1 Comitetul sectorial pentru formare profesională .......................... (în continuare - Comitetul sectorial) este o asociaţie cu statut de persoană juridică care se constituie benevol, în scopul asigurării şi acordării suportului în promovarea intereselor în ..................., în domeniul educaţional şi de formare profesională iniţială şi continuă, precum şi în scopul corelării formării profesionale a angajatorilor şi salariaţilor cu cerinţele forţei de muncă. Participă la formarea unui sistem de sprijin informaţional şi analitic pentru învăţământul profesional tehnic pornind de la necesităţile pieţei muncii.
1.2 Comitetul sectorial îşi desfăşoară activitatea în conformitate cu Constituţia Republicii Moldova, cu Legea nr. 244/2017 cu privire la comitetele sectoriale pentru formare profesională, cu alte acte normative, cu tratatele internaţionale la care Republica Moldova este parte, precum şi cu statutul său. 

1.3 Comitetul sectorial are statut de utilitate publică în temeiul Legii nr. 244/2017.
1.4 Comitetul Sectorial dobândeşte calitatea de persoană juridică din momentul înregistrării la Agenţia Servicii Publice, dispune de toate drepturile şi obligaţiile care sunt atribuite de lege acestei categorii de persoane juridice. 
1.5 Durata de activitate a Comitetului sectorial este nelimitată.
1.6 Comitetul Sectorial este nonprofit, apolitic şi în activitatea sa nu va distribui venitul sau proprietatea între membri, inclusiv în procesul reorganizării şi lichidării Comitetului Sectorial.
1.7 În cadrul Comitetului sectorial, calitatea de membru se consemnează.
1.8 Comitetul sectorial dispune de patrimoniu distinct şi poate avea în proprietate orice bunuri, cu excepția celor interzise de lege. Bunurile transmise Comitetului sectorial de către fondatori (membri) sunt proprietatea acestuia, care este folosită exclusiv în vederea realizării scopurilor statutare. Profitul Comitetului sectorial nu se distribuie între membri sau alte persoane.
1.9 Membrii nu-și păstrează drepturile asupra bunurilor transmise Comitetului sectorial în proprietate, nici asupra cotizațiilor de membru. Ei nu răspund pentru obligațiile Comitetului sectorial, iar acesta nu răspunde pentru obligațiile membrilor săi.
2. PRINCIPIILE DE ACTIVITATE ALE COMITETULUI SECTORIAL
2.1 Comitetul Sectorial se constituie şi îşi desfăşoară activitatea în baza principiilor legalităţii, egalităţii părţilor, parităţii reprezentării părţilor în organele de conducere, încrederii mutuale între părţi obligativităţii convenţiilor colective şi a altor înţelegeri între partenerii sociali.
2.2 Comitetul sectorial se constituie benevol. Nimeni nu poate fi constrâns să fondeze un Comitet sectorial, să devină membru al acestuia sau să fie sancționat pentru că a fondat, pentru că este sau nu este membru al unei organizații necomerciale.
2.3 Comitetul sectorial este liber să își stabilească structura internă, scopurile și activitățile proprii, în condițiile legii.
2.4 Comitetul sectorial este liber să solicite, să primească și să folosească mijloace financiare și materiale, din țară sau de peste hotare, în vederea realizării scopurilor statutare.
2.5 Autorităţilor publice le este interzisă orice intervenţie de natură să limiteze sau să întrerupă exercitarea drepturilor ori să împiedice realizarea atribuţiilor comitetelor sectoriale, stabilite de lege. Statul respectă, protejează și asigură libertatea de asociere. Statul poate interveni în activitatea Comitetului sectorial doar dacă aceasta constituie o măsură necesară într-o societate democratică pentru a asigura securitatea națională, siguranța publică, apărarea ordinii sau prevenirea infracțiunilor, protecția sănătății, a moralei, a drepturilor și libertăților altora.
2.6 Autoritățile publice tratează în mod egal și nu discriminează Comitetele sectoriale.
2.7 Comitetul sectorial promovează în activitatea sa valorile şi interesele naţionale, civice, ale democraţiei şi statului de drept, parteneriatul, competiţia deschisă şi respectă normele etice ale sectorului necomercial.
2.8 Comitetul sectorial poate să își exprime opinia cu referire la programele partidelor politice și ale organizațiilor social-politice, precum și la concurenții electorali și programele acestora.
2.9 Comitetul sectorial nu poate susține material, nici nu poate presta gratuit servicii partidelor politice și organizațiilor social-politice.
2.10 .Comitetul sectorial va evita pe parcursul activităţii sale apariţia conflictului de interese.
2.11 .Activitatea Comitetului sectorial are un caracter transparent. Comitetul sectorial face public raportul anual de activitate, care conține informații referitoare la activitățile desfășurate, valoarea mijloacelor financiare și a materialelor obținute și folosite, precum și alte informații relevante.  
3. MISIUNEA, OBIECTIVELE ŞI ATRIBUŢIILE COMITETULUI  SECTORIAL

3.1 Misiunea Comitetului Sectorial constă în dezvoltarea de parteneriate sociale în ........................., în domeniul formării profesionale în scopul sprijinirii învăţămîntului profesional tehnic şi formării continue, precum şi în scopul corelării formării profesionale a angajatorilor şi salariaţilor cu cerinţele pieţei forţei de muncă.
3.2 Obiectivul Comitetului Sectorial constă în susţinerea asigurării agenţilor economici din ramura economică cu forţă de muncă calificată prin intermediul învăţământului modem.
3.3 Comitetul Sectorial participă la formarea unui sistem de sprijin informaţional şi analitic pentru învăţămîntul profesional tehnic pornind de la necesităţile pieţei muncii.
3.4 Comitetul Sectorial urmăreşte consolidarea parteneriatului strategic pentru formarea profesională în ramură.
3.5 Comitetul Sectorial urmăreşte dezvoltarea în permanenţă a propriilor capacităţi de a contribui la modernizarea sistemului formării profesionale şi armonizării cererei şi ofertei în domeniul asigurării ramurii cu forţă de muncă calificată.
3.6 Pentru a-şi realiza misiunea şi obiectivele, Comitetul Sectorial va avea următoarele atribuţii:
a) asigurarea unei platforme de comunicare şi cooperare între partenerii sociali sau între partenerii sociali şi autorităţile publice în procesul dezvoltării cadrului normativ privind învăţămîntul profesional tehnic şi formarea continuă, evaluarea şi certificarea competenţelor;
b) participarea la elaborarea documentelor de politici la nivel naţional şi sectorial în domeniul formării profesionale;
c) contribuirea la dezvoltarea cadrului normativ privind formarea profesională, evaluarea şi certificarea competenţelor prin participare în grupuri de lucru pentru elaborarea proiectelor de acte normative ce ţin de formarea profesională, prin prezentare de avize la astfel de proiecte de acte normative propuse de autorităţile administrative competente;
d) identificarea ocupaţiilor pentru care urmează a fi elaborate standardele ocupaţionale;
e) iniţierea, coordonarea şi participarea la elaborarea standardelor ocupaţionale pentru învăţămîntul profesional tehnic, precum şi la revizuirea standardelor existente în ramura economică de activitate pe care o reprezintă;
f) participarea la elaborarea, dezvoltarea şi actualizarea calificărilor profesionale, în corespundere cu metodologiile privind elaborarea calificărilor profesionale;
g) participarea la elaborarea Cadrului Naţional al Calificărilor;
h) susţinerea şi promovarea implementării sistemului de formare şi evaluare pe bază de competenţe (merite);
i) promovarea şi încurajarea participării angajatorilor, salariaţilor şi a altor persoane la învăţămîntul profesional tehnic şi la formarea continuă;
j) încurajarea participării partenerilor sociali, a altor persoane fizice şi juridice la promovarea şi dezvoltarea învăţămîntului profesional tehnic şi a formării continue;
k) avizeazarea curriculură pe module/discipline elaborate pentru învăţămîntul profesional tehnic, precum şi pentru formarea continuă, în ramura economică de activitate pe care o reprezintă;
l) participarea, prin reprezentanţii săi, la examenele de calificare, la certificarea competenţelor dobîndite în contextul educaţiei formale, nonformale şi informale şi/sau la susţinerea tezelor sau a proiectelor de diplomă;
m) înaintarea propunerilor privind actualizarea Clasificatorului ocupaţiilor din Republica Moldova (CORM);
n) 
înaintarea propunerilor privind actualizarea Nomenclatorului domeniilor de formare profesională;
o) participarea la planificarea anuală a admiterii în învăţământul profesional tehnic în conformitate cu necesităţile pieţii muncii pentru perspectiva apropiată şi îndepărtată;
p) participarea la îmbunătăţirea calităţii învăţământului profesional tehnic din ramură;
q) efectuarea cercetărilor cu privire la piaţa muncii şi colaborarea cu instituţiile publice şi private, cu organizaţiile necomerciale pentru identificarea tendinţelor în sector, a necesităţilor forţei de muncă, a competenţelor solicitate de sectoarele economiei naţionale în vederea oferirii de informaţii relevante sistemului educaţional privind dezvoltarea necesarului de competenţe;
r) recomandarea specialiştilor pe domenii ocupaţionale pentru verificarea şi validarea standardelor ocupaţionale şi ţinerea evidenţei acestor specialişti;
s) orice alte activităţi care contribuie la realizarea scopului Comitetului Sectorial şi care nu contravin ordinii de drept.


3.7 Metodele de funcţionare a Comitetului Sectorial au loc prin şedinţe, consfătuiri, întruniri, inclusiv on-line.
3.8 Pentru realizarea scopurilor propuse Comitetul Sectorial are dreptul:
a) să solicite şi să primească de la instituţiile publice şi private informaţii privind învăţămîntul profesional tehnic, formarea
continuă, evaluarea şi
certificarea competenţelor;
b) să constituie grupuri de experţi pentru exercitarea atribuţiilor în sfera lor de competenţă;
c) să stabilească şi să dezvolte, în limitele competenţelor, parteneriate cu unităţile de învăţămînt privind soluţionarea problemelor din domeniul formării profesionale;
d) să coopereze cu alte comitete sectoriale existente în vederea armonizării documentelor de
            politici din domeniul lor de competenţă;

e) să participe la negocieri şi la încheierea de memorandumuri, acorduri bilaterale şi multilaterale de colaborare cu persoane fizice şi juridice, în vederea realizării scopurilor şi sarcinilor statutare;

f) să prezinte, din iniţiativă proprie, autorităţilor administrative competente propuneri de amendare a cadrului normativ privind învăţămîntul profesional tehnic, formarea continuă, evaluarea şi certificarea competenţelor;
g) să avizeze proiectele de acte normative ce ţin de domeniul lor de competenţă înainte ca acestea să fie expediate spre aprobare;

h) să editeze publicaţii, studii, cercetări şi materiale de informare cu privire la activităţile prevăzute de statut;

i) să încheie contracte din numele său, să procure şi să realizeze bunuri în conformitate cu scopurile statutare;
j) 
să elaboreze şi implementeze programe, proiecte de asistenţă tehnică şi proiecte inovaţionale;
k) 
să ofere acordarea de servicii educaţionale în vederea realizării scopurilor şi sarcinilor statutare, inclusiv prin organizarea instruirilor, trainingurilor, conferinţelor, seminarelor etc;
l) alte drepturi stabilite în statut, care nu contravin legislaţiei în vigoare.
3.9 Comitetul sectorial este obligată să respecte legislația Republicii Moldova, inclusiv:
a) să își ajusteze statutul în cazul modificării legislației;

b) să țină evidența membrilor săi;

c) să prezinte, în termen de cel mult 3 luni, organului înregistrării de stat documentele care confirmă modificarea statutului, schimbarea adresei electronice, schimbarea sediului, a componenței organelor de conducere și de control.
3.10 În conformitate cu prevederile art. 302 din Codul civil al Republicii Moldova, organizația necomercială este în drept să desfășoare activitate economică. Activitatea economică poate fi exercitată nemijlocit de către organizația necomercială sau prin constituirea, în condițiile legii, a persoanelor juridice cu scop lucrativ.
4. MEMBRII COMITETULUI SECTORIAL.
MODUL DE DOBÎNDIRE ŞI ÎNCETARE A CALITĂŢII DE MEMBRU AL COMITETULUI SECTORIAL

4.1. Fondatorii Comitetului Sectorial devin de plin drept membri ai acestuia. Membrii Comitetului Sectorial sunt persoanele cu autoritate profesională în sectorul ......................... şi cu preocupări în ceea ce priveşte calificările profesionale pentru acest sector. Pentru constituirea unui comitet sectorial este necesar acordul de asociere a cel puţin două asociaţii, una patronală şi una sindicală, de nivel naţional din ramura pentru care se înfiinţează respectivul comitet.
4.2. Centrele sindicale naţional ramurale şi confederaţiile patronale reprezentative sau federațiile reprezentative la nivel de ramură pot desemna o singură asociaţie sau federaţie pentru a participa la înfiinţarea comitetului sectorial al ramurii respective.
4.3. Orice alte asociaţii sau federaţii patronale sau orice alte organizaţii sindicale primare sau centre sindicale ramurale teritoriale din ramura de activitate a comitetului sectorial respectiv, înfiinţate conform legii, care îşi exprimă dorinţa în acest sens, se pot asocia la comitetul sectorial deja înfiinţat.
4.4. La comitetele sectoriale se pot asocia şi asociaţiile profesionale din ramura de activitate a comitetului sectorial respectiv. 
4.5. Membrii Comitetului sectorial participă la activitatea comitetului pe principii de egalitate și în conformitate cu bunele principii ale democrației.

4.6. Comitetul sectorial nu răspunde pentru obligaţiile membrilor săi, iar membrii nu răspund pentru obligaţiile acestuia.
4.7. Candidatura viitorului membru al Comitetului sectorial, precum şi retragerea din rîndurile acestuia este discutată la şedinţa Adunării Generale, în prezenţa obligatorie a candidatului respectiv. Decizia de acceptare sau de retragere a membrului va fi adusă ulterior la cunoştinţa acestuia.

4.8. Fiecare membru al Comitetului sectorial achită anual cotizaţia de membru, în mărimea stabilită de către Adunarea Generală. 

4.9. Membrul care nu participă la activitatea Comitetului sectorial, rupând din proprie iniţiativă legătura cu organizația, precum şi acei membri care încalcă prevederile prezentului Statut, nu achită cotizaţia de membru în termenul stabilit de organizaţie prin regulamentele sale interne, pot fi excluşi din rândul membrilor Comitetului sectorial prin decizia Adunării Generale.

5. DREPTURILE ŞI OBLIGAŢIILE MEMBRILOR COMITETULUI SECTORIAL
4.10. Membrii Comitetului sectorial au următoarele drepturi şi obligaţii:
a) dreptul de a participa la activitatea Comitetului sectorial, de a alege şi de a fi ales în orice funcţie eligibilă a acestuia, de a participa la toate proiectele Comitetului sectorial, să publice lucrări şi alte materiale în organul de presă al Comitetului sectorial, de a se retrage din organizaţie, prezentând sau nu motivele respective;

b) membrii Comitetului sectorial sunt obligaţi să respecte prevederile prezentului Statut, hotărârile Adunării Generale, Consiliului Comitetului sectorial, Administratorului, să participe activ la realizarea scopurilor statutare, să achite cotizaţia de membru la timp.

6. STRUCTURA ORGANIZATORICĂ
4.11. În structura organizatorică a Comitetului sectorial intră următoarele organe:

a) Adunarea Generală; 

b) Consiliul Comitetului sectorial (organ facultativ);

c) Administratorul;

d) Cenzorul (Comisia de cenzori).

4.12. Comitetul sectorial poate avea și alte organe care contribuie la activitatea organizației, ale căror atribuții sunt prevăzute de statut.

4.13. Organul suprem de conducere al Comitetului sectorial este Adunarea Generală a membrilor sau a delegaţilor acestora, care se convoacă periodic în ședințe ordinare, precum și în ședințe extraordinare.

4.14.  
Adunarea Generală are următoarele competenţe:

a) aprobă și modifică statutul Comitetului sectorial;

b) decide crearea sucursalelor Comitetului sectorial;

c) admite și exclude membri;

d) alege și revocă administratorul, membrii consiliului (dacă este stabilit acest organ în statut), cenzorul (Comisia de cenzori); 

e) aprobă tranzacțiile de proporții ale Comitetului sectorial;

f) anulează hotărârile administratorului și pe cele ale consiliului fără a aduce atingere drepturilor terților de bună-credință;

g) schimbă sediul Comitetului sectorial;

h) stabileşte mărimea cotizaţiei de membru;

i) adoptă decizia privind procurarea, distribuirea şi înstrăinarea patrimoniului Comitetului sectorial;

j) decide asupra reorganizării sau lichidării benevole a Comitetului sectorial, a sucursalei acestuia, în modul stabilit de statut și cu respectarea legislației;

k) decide asupra altor chestiuni date în competența sa prin lege sau statut.

4.15. 
Mandatul tuturor organelor alese de Adunarea Generală este de __ ani.

4.16. Şedinţele ordinare ale Adunării Generale se convoacă atunci când o cer interesele Comitetului sectorial, dar nu mai rar de o dată în an. Convocarea Adunării Generale se face de către ............................, care va înştiinţa toţi membrii Comitetului sectorial cu cel puţin ..................... zile înainte de data desfăşurării Adunării Generale. Anunţul privind convocarea şedinţei trebuie să conţină ordinea de zi, locul, data şi ora şedinţei. Despre convocarea organului suprem se va comunica fiecărui membru în parte sau prin alte metode de informare.

4.17. Convocarea Adunării Generale extraordinare se face de către ......................... din iniţiativă proprie, ori de către ........................ 

4.18. Adunarea Generală extraordinară se convoacă în termen de ................... de la data prezentării deciziei cu privire la convocarea şedinţei extraordinare adoptată de către subiecţii nominalizaţi în punctul 6.7. 

4.19. Adunarea Generală este deliberativă numai în cazul dacă la ea participă mai mult de jumătate din membrii săi. Fiecare membru deţine un singur vot. Deciziile se adoptă prin votul majorităţii simple a celor prezenţi. Ședința Adunării Generale la care se decide reorganizarea sau lichidarea benevolă a Comitetului sectorial este deliberativă dacă la ea participă cel puțin 2/3 din membri. Hotărârea cu privire la reorganizarea sau lichidarea benevolă a Comitetului sectorial se ia cu cel puțin 2/3 din voturi din numărul membrilor prezenţi la Adunarea Generală.

4.20. Dacă Adunarea generală nu este considerată deliberativă, în termen de cel mult o lună, organul abilitat convoacă repetat şedinţa Adunării generale cu aceiaşi ordine de zi. Şedinţa convocată repetat va fi deliberativă cu participarea celor prezenţi.

4.21. Adunarea Generală poate adopta hotărâri doar privind chestiunile incluse în ordinea de zi. Referitor la chestiunile care nu au fost incluse în ordinea de zi, Adunarea Generală poate adopta hotărâri numai în cazul când participă sau sunt reprezentaţi toţi membrii Comitetului sectorial.

4.22. Lucrările și deciziile Adunării Generale se consemnează într-un proces-verbal.

4.23. Membrul Adunării Generale are acces la toate documentele Comitetului sectorial și este în drept să verifice documentele contabile, evidența patrimoniului și tranzacțiile Comitetului sectorial.
4.24. Consiliul Comitetului sectorial (organ facultativ), se subordonează Adunării Generale.

4.25. Pot face parte din Consiliul Comitetului sectorial doar persoanele fizice desemnate în condițiile prezentului statut.

4.26. Consiliul Comitetului sectorial are următoarea competenţa:

a) elaborează strategia dezvoltării şi trasează direcţiile principale ale activităţii Comitetului sectorial, prezentându-le pentru aprobare Adunării Generale;

b) asigură îndeplinirea deciziilor Adunării Generale şi prezintă rapoarte Adunării Generale privind activitatea Comitetului sectorial;

c) aprobă regulamentele de uz intern ale Comitetului sectorial;

d) aprobă statele de personal, propunerile pentru angajarea şi concedierea personalului, modul de remunerare a muncii şi a salariilor pentru salariaţii Comitetului sectorial;

e) asigură respectarea de către Comitetul sectorial a normelor eticii prevăzute în sectorul necomercial;

f) decide asupra tuturor chestiunilor care nu constituie competenţa exclusivă a altor organe ale Comitetului sectorial.

4.27. Consiliul Comitetului sectorial este ales de către Adunarea Generală pe un mandat de ____ ani. Şedinţele Consiliului Comitetului sectorial se convoacă la necesitate, dar nu mai rar de o dată în trimestru şi sunt deliberative, dacă sunt prezenţi 2/3 din membri. Deciziile se adoptă cu majoritatea simplă de voturi. La cererea unui membru al Consiliului Comitetului sectorial, Preşedintele Consiliului este obligat să convoace în termen de 10 zile şedinţa extraordinară a acestuia. În cazul în care Preşedintele Consiliului refuză sau nu convoacă şedinţa extraordinară a Consiliului Comitetului sectorial în termenul prevăzut de statut, membrul Consiliului care a solicitat convocarea şedinţei extraordinare este în drept să convoace şedinţa extraordinară fără acordul Preşedintelui Consiliului. 

4.28. Preşedintele Consiliului fiind ales din membrii Consiliului Comitetului sectorial convoacă şi prezidează şedinţele Consiliului. 

4.29. Calitatea de membru al Consiliului Comitetului sectorial încetează în următoarele condiţii:

a) în caz de deces,

b) în caz de demisie;

c) în caz de excludere prin decizia Adunării Generale.

4.30. În cazul situaţiilor prevăzute la punctul 6.19, cînd locul din Consiliul Comitetului sectorial rămâne vacant, organul abilitat urmează, în termenul cel mai scurt posibil, să desemneze un alt membru.

4.31. Consiliul Comitetului sectorial alege secretarul care:

a) ţine lucrările de secretariat;

b) înregistrează cererile şi demersurile prezentate Comitetului sectorial;

c) întocmeşte procesele-verbale ale Adunărilor Generale şi ale şedinţelor Consiliului Comitetului sectorial;

d) duce corespondenţa cu autorităţile publice, cu alte organizaţii şi instituţii.

4.32. Comitetul sectorial este administrat de către administrator, care este persoana fizică desemnată de către Adunarea Generală pe un mandat de ____ ani.

4.33. Administratorul Comitetului sectorial nu poate fi membru al Consiliului Comitetului sectorial.

4.34. Administratorul are următoarele atribuții:

a) gestionează activitatea Comitetului sectorial;

b) reprezintă Comitetul sectorial în raport cu autoritățile publice și terții;

c) execută hotărârile organelor de conducere și de control ale Comitetului sectorial;

d) administrează operativ mijloacele Comitetului sectorial, încheie tranzacţii şi semnează contracte, eliberează procure, deschide conturi bancare, semnează alte documente financiare; 

e) semnează statutul, în redacţie nouă, sau actul adiţional cu privire la modificarea operată în actul de constituire, adoptate de Adunarea Generală, în cazul în care nu este desemnată o altă persoană de către Adunarea Generală;

f) întocmește anual raportul cu privire la activitatea Comitetului sectorial și îl transmite organelor de conducere pentru aprobare;

g) asigură publicarea raportului anual cu privire la activitatea Comitetului sectorial;

h) exercită alte atribuții prevăzute de lege.

4.35. Administrator nu poate fi:

a) persoana căreia, prin lege sau hotărâre judecătorească, îi este interzisă deținerea funcției de administrator sau a unei alte funcții care acordă dreptul de dispoziție asupra bunurilor materiale;

b) persoana fizică adultă ocrotită prin tutelă, în măsura în care, prin hotărâre judecătorească, i-a fost limitat dreptul de dispoziție sau nu i-a fost permisă încheierea de sine stătător ori cu asistența tutorelui a actelor juridice de administrare a patrimoniului, cu excepția actelor juridice prevăzute de Codul civil;

c) persoana cu antecedente penale nestinse pentru infracțiuni contra patrimoniului, infracțiuni economice, infracțiuni săvârșite de persoane cu funcție de răspundere sau de persoana care gestionează organizații, comise cu intenție.

4.36. Administratorul poate constitui în caz de necesitate grupuri de experţi pentru a studia anumite probleme importante legate de activitatea Comitetului sectorial, pentru discutarea anumitor programe guvernamentale în domeniul de activitate al Comitetului sectorial, pentru atenţionarea opiniei publice asupra unor probleme majore ale societăţii.

4.37. Pentru exercitarea controlului asupra gestiunii Comitetului sectorial și a activității administratorului, Adunarea Generală poate desemna unul sau mai mulți cenzori sau poate decide ca activitatea acesteia să fie auditată anual de către un auditor extern. Cenzorul este desemnat/ă de Adunarea Generală pe un mandat de ______ ani.

4.38. Nu pot fi cenzori:

a) administratorul și membrii Consiliului Comitetului sectorial;

b) soțul, afinii și rudele administratorului/membrilor consiliului până la gradul al IV-lea inclusiv;

c) persoana cu antecedente penale nestinse pentru infracțiuni contra patrimoniului, infracțiuni economice, infracțiuni săvârșite de persoane cu funcție de răspundere sau de persoane care gestionează organizații comerciale, comise cu intenție.

4.39. Administratorul este obligat să pună la dispoziția cenzorului toate documentele necesare pentru efectuarea controlului.

4.40. Cenzorul întocmește anual un raport cu privire la activitatea financiară a organizației și îl transmite Adunării Generale.

4.41. Cenzorul sesizează Adunarea Generală sau un alt organ prevăzut de statut dacă a constatat fapte care contravin legii sau statutului Comitetului sectorial și care au cauzat sau pot cauza prejudicii considerabile acesteia.

5. PATRIMONIUL ȘI SURSELE DE FINANŢARE

7.1. Comitetele sectoriale pot avea în proprietate orice bunuri necesare realizării scopurilor statutare.
7.2. Sursele de formare a patrimoniului comitetelor sectoriale sunt:
a) cotizațiile de aderare și de membru, dacă acestea sunt prevăzute de statut;
b) alocaţiile bugetare pentru susținerea activității comitetelor sectoriale;
c) mijloacele financiare ale unităţilor economice, în modul stabilit de convenţiile colective;
d) fondurile atrase din proiecte finanţate de către organizațiile naţionale şi internaţionale, donaţii, sponsorizări;
e) veniturile realizate din prestarea serviciilor în corespundere cu atribuţiile şi scopurile acestora;
f) alte surse, conform legislației în vigoare.
7.3. Planificarea mijloacelor bugetare pentru sprijinirea Comitetului sectorial se face în coordonare cu ministerul de resort.
7.4. Finanțarea Comitetului sectorial din alocații bugetare se face prin intermediul Ministerului Sănătăţii, Muncii şi Protecţiei Sociale. Modul de acordare a alocaţiilor bugetare se stabilește de Guvern.
7.5. Sursele de formare a patrimoniului specificate sunt supuse impozitării conform legislaţiei fiscale în vigoare.
7.6. Profitul Comitetului sectorial nu se distribuie între membri sau alte persoane.
7.7. Comitetul sectorial poate avea în proprietate clădiri, construcţii, utilaj, mijloace de transport, precum şi alt patrimoniu necesar activităţii de realizare a scopurilor stabilite de prezentul Statut.
7.8. Donaţiile către Comitetul sectorial pot fi în formă de bunuri mobile şi imobile, drepturi de autor, acţiuni, etc.
7.9. Patrimoniul transmis Comitetului sectorial de către membrii săi în calitate de cotizaţii şi donaţii nu poate fi revocat şi constituie proprietatea Comitetului sectorial.

8. EVIDENŢA, CONTROLUL ȘI TRANSPARENŢA ACTIVITĂŢII COMITETULUI SECTORIAL
8.1. Comitetele sectoriale ţin evidenţa activităţii desfăşurate, prezintă dări de seamă contabile şi statistice conform legislației în vigoare.
8.2. Controlul intern şi verificarea gestiunii comitetelor sectoriale se efectuează de către organul intern de control (comisia de cenzori).
8.3. Controlul activităţii financiare a comitetelor sectoriale este exercitat de către organele financiare şi fiscale de stat conform legislației în vigoare.
8.4. Activitatea Comitetului sectorial are un caracter transparent. Comitetul sectorial face public raportul anual de activitate în cel mult 6 luni de la sfârșitul anului pentru care este întocmit. Dacă Comitetul sectorial nu publică raportul anual de activitate, aceasta va transmite, în termen de cel mult o lună, o copie a raportului oricărui solicitant. La solicitarea autorității publice competente, Comitetul sectorial prezintă acesteia, în termen de cel mult o lună, raportul anual de activitate. Raportul anual de activitate conține informații referitoare la activitățile desfășurate, valoarea mijloacelor financiare și a materialelor obținute și folosite, precum și alte informații relevante.

9. ADOPTAREA, COMPLETAREA ŞI/SAU MODIFICAREA STATUTULUI
9.1. Comitetul sectorial se constituie prin statut. Statutul Asociaţiei se aprobă prin hotărârea de constituire, consemnată într-un proces-verbal.
9.2.  Modificările şi/sau completările operate în statutul Comitetului sectorial se aprobă prin hotărârea Adunării Generale care este deliberativă numai în cazul dacă la ea participă mai mult de jumătate din membrii săi sau reprezentanţii acestora. Fiecare membru deţine un singur vot. Deciziile se adoptă prin votul majorităţii simple a celor prezenţi.
9.3. Modificările şi/sau completările operate în statut intră în vigoare pentru terţi din momentul înregistrării acestora. 

10. MODUL DE REORGANIZARE ŞI LICHIDARE

5.1. Comitetul sectorial își încetează activitatea prin:
 a) lichidare benevolă;

 b) lichidare forțată;

 c) reorganizare prin fuziune, dezmembrare sau transformare.
5.2. Comitetul sectorial îşi încetează activitatea în baza deciziei Adunării Generale, adoptată în condiţiile stabilite de prezentul statut.

5.3. Reorganizarea Comitetului sectorial se efectuează, în condiţiile legii, prin fuziune (contopire, absorbţie), dezmembrare (divizare, separare) sau transformare cu notificarea prealabilă a creditorilor. Reorganizarea produce efecte numai după înregistrarea de stat.

5.4. Lichidarea benevolă poate avea loc în cazul în care nu pot fi realizate scopurile statutare din lipsa fondurilor sau în cazul atingerii obiectivelor statutare propuse.

5.5. Comitetul sectorial poate fi lichidat forțat, prin hotărâre judecătorească, la cererea Ministerului Justiției, în cazul încălcării legislaţiei. 

5.6. Lichidarea benevolă a Comitetului sectorial are ca efect deschiderea procedurii lichidării. La înregistrarea dizolvării Comitetului sectorial, organul înregistrării de stat înscrie în Registrul de stat menţiunea “în lichidare”. Dizolvarea Comitetului sectorial se efectuează de către Comisia de lichidare, numita de către organul, care a adoptat această decizie în conformitate cu prevederile prezentului statut, Legii nr. 244 din 23 noiembrie 2017 cu privire la comitetele sectoriale pentru formare profesională şi Codului civil.

5.7. Persoana împuternicită prin procesul-verbal al ședinței Adunării Generale va depune la organul înregistrării de stat o cerere cu privire la înregistrarea dizolvării Comitetului sectorial şi consemnării în Registrul de stat a informaţiei respective, şi va comunica datele respective membrilor comisiei de lichidare.

5.8. Comisia de lichidare dispune de drepturile şi obligaţiile care nu contravin scopului lichidării. Comisia de lichidare suspendă activitatea Comitetului sectorial, încasează creanţele de la debitori, vinde activele, satisface cerinţele creditorilor şi repartizează activele care au rămas conform prevederilor legale şi statutare.

5.9. Comisia de lichidare întocmeşte bilanţul de lichidare, în care se indică valoarea şi componenţa activelor rămase, şi îl prezintă spre aprobare organului care a decis lichidarea.

5.10. Activele rămase după satisfacerea pretenţiilor creditorilor nu pot fi distribuite între membrii Comitetului sectorial şi membrii organelor acesteia. 
5.11. Patrimoniul Comitetului sectorial care şi-a încetat activitatea nu poate fi transmis organizaţiilor comerciale, partidelor politice sau persoanelor fizice.
5.12. Bunurile rămase în urma lichidării benevole a Comitetului sectorial, după stingerea creanțelor, se transferă unei alte organizații necomerciale cu scopuri similare celei lichidate, menționată în statut sau stabilită de organul suprem de conducere. Bunurile Comitetului sectorial lichidat forțat sunt transferate organizației necomerciale menționate în statut sau, în cazul în care statutul nu menționează organizația necomercială beneficiară, organizației necomerciale desemnate de instanța de judecată în urma unui anunț public.

5.13. Comisia de lichidare răspunde pentru daunele cauzate creditorilor în cazul în care nu şi-a îndeplinit obligaţiunile ce îi revin, a distribuit activele Comitetului sectorial înainte de a satisface pretenţiile creditorilor sau cu încălcarea legii sau statutului Comitetului sectorial.

5.14. Comisia de lichidare poartă răspundere pentru daunele cauzate Comitetului sectorial din culpa sa.

Semnăturile fondatorilor:

